ט"ז על אבן העזר פד


סעיף א
מציאת האשה לבעלה אפי' דחקה עצמה ע"י שמצאה כ"כ הטור כתב רמ"ה דוקא בניזונת אבל אם אינה ניזונת מציאתה (לעצמה) וכתב א"א הרא"ש ז"ל ולא דק בזה דלא משכחת לה אינה (ניזונת) אלא באומרת איני ניזונית ואיני עושה או שאמר לה בעלי צאי מעשה ידיך במזונותיך והיא מספקת וכיון שהרשות בידה לומר כן הוה כנזונת ומציאתה לבעל ע"כ בטור לע"ד לתרץ דברי הרמ"ה דמ"ש אבל אם אינה ניזונת לאו מצד הדין אמר זה אלא דמיירי בבעלה עני ואין לה מזונות ממנו אלא היא מטרחת וניזונית בזה מציאתה לעצמה דכה"ג ליכא איבה דהוא אינו מבקש המציאה אלא מניחה לה שתזון ממנה: